Samuel Longfellow

Samuel Longfellow (født 18. juni 1819, død 3. oktober 1892) var en amerikansk prest og salmedikter. Han er representert med en salme i Norsk salmebok 2013.

 Biografi 
Samuel Longfellow ble født i Portland, Maine, som den yngste av de åtte barna til Stephen og Zilpah (Wadsworth) Longfellow.Abdo, Joseph C. The Quiet Radical: The Biography of Samuel Longfellow. Lisbon, Portugal: Tenth Island Editions, 2008: 24. ISBN 9789729985829 Poeten Henry Wadsworth Longfellow var hans eldre bror. Han gikk på Harvard College og gikk ut i 1839 som nummer åtte i en klasse på 61.Abdo, Joseph C. The Quiet Radical: The Biography of Samuel Longfellow. Lisbon, Portugal: Tenth Island Editions, 2008: 56. ISBN 9789729985829 Han fortsatte studiene på Harvard Divinity School, der han studerte sammen med blant andre Thomas Wentworth Higginson og Samuel Johnson, som han senere skulle samarbeide om salmediktning med. 

Han blir regnet som en del av den andre generasjonen av transcendentalistene;Gura, Philip F. American Transcendentalism: A History. New York: Hill and Wang, 2007: 8. ISBN 0-8090-3477-8 etter at han ble prest i unitarismen tok han transcendentalfilosofien han hadde lært i studiene inn i salmer og prekener.

Longfellow gjorde tjeneste som prest i Fall River, Massachusetts (1848), Brooklyns Second Unitarian Church (1853) og i Germantown, Pennsylvania (1860). Etter at hans eldre bror døde, gav han ut en tobinds biografi om ham i 1886.Wayne, Tiffany. Encyclopedia of Transcendentalism.  New York: Facts on File, 2006: 169. ISBN 0-5160-5626-9 Han skrev boken mens han bodde i brorens tidligere hjem, Craigie House i Cambridge, Massachusetts.McKim, LindaJo H. The Presbyterian Hymnal Companion. Louisville, Kentucky: Westminster/John Knox Press, 1993: 228. ISBN 0-664-25180-3

Blant hans andre publikasjoner er Final Memories of H. W. Longfellow (1887), Vespers (1859) og A Book of Hymns and Tunes (1860, revised 1876). Sammen med Samuel Johnson redigerte han A Book of Hymns for Public and Private Devotion (1846) og Hymns of the Spirit (1864). Longfellow døde i 1892.

 Utvalgt bibliografi 
 A Book of Hymns for Public and Private Devotion, 1846, redigert sammen med Samuel Johnson. Samlingen ble utvidet og revidert i 1860.
 Thalatta: a Book for the Seaside, med Thomas W. Higginson, 1853
 Vespers, 1859
 The Poem of Niagata, 1861
 Hymns of the Spirit, 1864 (redigert sammen med Samuel Johnson)
 The Life of Henry Wadsworth Longfellow, 1886
 Memoir and Letters, 1894

 Referanser 

 Eksterne lenker 
 Sitater på engelsk Wikiquote

 Oppslag på Hymtime
 Oppslag på alcott.net

Kategori:Salmediktere fra USA
Kategori:Unitarianske prester
Kategori:Forfattere fra USA
Kategori:Alumni fra Harvard University
Kategori:Fødsler i 1819
Kategori:Dødsfall i 1892